उत्तर प्रदेश विधानसभा में यूपीकोका कानून ध्वनिमत से परित हो गया है। विधानसभा में यूपीकोका कानून पर चर्चा के समय सत्ता पक्ष और विपक्ष के बीच जोरदार बहस हुई। सरकार की तरफ से मुख्यमंत्री योगी आदित्यनाथ ने बिल को सदन में पेश किया। इस दौरान योगी आदित्यनाथ ने कहा कि अपराध की प्रवृति और दायरा बढ़ने के साथ-साथ संगठित अपराध नियंत्रण की आवश्यकता भी बढ़ती जा रही है। प्रदेश की सीमाएं खुली हैं और इन सीमाओं को देखते हुए आवश्यकता है कि आम जनमानस को सुरक्षा की गारंटी दे सकें।